帶着地球去流浪

《帶着地球去流浪》係電影《流浪地球》嘅主題曲，喺2019年1月26號由北京聽見時代娛樂傳媒發行單曲。由劉歡填詞、作曲、監製同演唱，趙兆編曲。

簡介
劉歡寫呢隻歌係以中國人嘅故土情懷做主題。隻歌喺前奏、間奏同尾聲部分加入由鄭楚馨童聲演繹嘅曹操詩作《觀滄海》。隻歌用咗中國元素嚟描繪屋企過往嘅大海吞吐日月、包蘊萬千嘅壯麗景象，從而反襯出而家爲咗生存要帶着地球流浪嘅壯烈情懷。之後仲有劉歡拖長28秒嘅長音。喺2020年6月11號，《帶着地球去流浪》被提名做第27屆華鼎獎中國電影最佳歌曲獎。

演出
劉歡喺《歌手2019》第三期唱咗呢隻歌，攞到嗰集觀眾票選第三名。2020年1月24號，劉歡同鄭楚馨喺春晚唱咗呢隻歌。龔琳娜同霍尊喺浙江衛視《天賜的聲音》第三期翻唱咗呢隻歌。

攷

劉歡《帶着地球去流浪》嘅官方影片

國語歌
2019年單曲